Oordenkings verskyn net van Maandag tot Vrydag. Ons sluit ook 'n paar weke oor Desember. Dalk het jy oor die naweek aangesluit en nog niks gekry nie? Maandagoggend behoort dit daar te wees! Kyk op ons hoofblad vir 'n aankondiging oor ons sluiting oor die vakansies - die wat reeds dagstukkies kry, word dae vooraf reeds ingelig.
As jy op 'n sekere dag nie jou oordenking ontvang het nie, is die fout dalk by jou bediener, wat om een van 'n verskeidenheid redes nie pos na jou posbus kan aanvaar of stuur nie. Dan sal jy dit waarskynlik later, of die volgende dag weer ontvang. Dit kan wees dat jou posbus vol is. Jy kan in die eerste plek dus net ‘n paar dae wag en kyk of die diens hervat.
Pos wat herhaaldelik teruggestuur word as onaflewerbaar, word 'n week of so later outomaties van ons lyste verwyder. Ons kan ongelukkig niks daaraan doen nie. As jy dus glad nie meer oordenkings ontvang nie, nadat jy dalk probleme met jou e-pos gehad het, moet jy net weer op ons lys registreer. Om dit nou te doen: kliek hier
Ook word pos summier blokkeer op instruksie van spam-programme wat mail-servers inlig oor watter bedienaars as spam aangemeld is of nie. Sulke bedienaars word dan ge-greylist, soos hulle sê, en pos word vir 'n tyd blokkeer. Mense kan bykans enige pos as spam aanmeld (soms per ongeluk) en dan word die betrokke pos blokkeer, en soms ook sommer alles wat van die bediener af kom. Jy kan dus daaronder ly as ander persone spam stuur deur ‘n bediener wat jy ook gebruik! Ons doen ons bes hiermee, maar baklei soms teen die wind as van ons getrouste en dierbaarste vriende (en ondersteuners!) eenvoudig niks meer van ons kry nie, maar NIKS. Dis 'n baie groot frustrasie.
Eerstens kan jy net op jou laaste oordenking reply, om aan jou spam filter/e-pos program aan te dui dat daardie pos OK is. Ja, reply met 'n leë e-mail, maar hoekom leeg, skryf vir ons hoe dit gaan!
Jy kan op ons oordenkings inskryf op 'n ander adres, natuurlik. Kry vir jou 'n outlook of ander adres (g-mail bied mos soms probleme) en stel dit ook op in jou Outlook (ja, jy kan - of lees dit op jou webmail-blad. Vra 'n rekenaar-outjie om jou te help..
ASSEBLIEF: moet Padlangs NIE as Junk Mail by jou stel nie - spamfilters tel dit op en kan dit vir jou blokkeer vir 'n lang tyd en sommer almal wat deur daardie server gaan - 100e mense... As jy dit nie wil ontvang nie, teken doodgewoon af by die unsubscribe-skakel onder aan elke dagstukkie. DANKIE!
Ons het 'n Addisionele Lys opgestel vir die wat met ons hooflys sukkel. Dit is nie so mooi of omvattend soos ons Hooflys (MailerMailer) nie, maar hei, dit werk. Dalk is dit maar die oplossing. Kliek op die skakel hieronder, vul bloot jou e-pos adres in, wag vir die verifikasie boodskap (wat binne 'n minuut of drie moet kom) en bevestig daarop soos aangedui. Dan is jy ingeskryf ! Jy kan wel van tyd tot tyd kyk of jy by ons Hooflys kan herregistreer.
As jy registreer is jou naam “pending” en word ‘n outomatiese bevestigingbrief na jou gestuur. Om jou registrasie te aktiveer moet jy op die brief se skakel, soos aangedui, kliek. Dan sal jy ‘n finale bevestiging ontvang. Dit kan wees dat jy daardie brief per ongeluk uitgewis het. Jy kan ook die bg skakel (http://www.mailermailer.com/x?oid=19909v) gaan en as bestaande lid aanmeld – tik jou e-pos in. Dan sal die bevestigingsbrief weer na jou gestuur word.